b'\n_START_ARTICLE_\nClarence Peacock\n_START_SECTION_\nTidlig tjeneste\n_START_PARAGRAPH_\nPeacock tjenestegjorde f\xc3\xb8rst i Coldstream Guards. Etter \xc3\xa5 ha v\xc3\xa6rt ute av milit\xc3\xa6rtjeneste noen \xc3\xa5r, gikk han i 1936 p\xc3\xa5 nytt inn i den britiske h\xc3\xa6ren, denne gang i Green Howards. Han var stasjonert i Palestina, der han i desember 1938 utmerket seg da avdelingen hans ble angrepet p\xc3\xa5 vegen mellom Nablus og Tulkarem. For dette ble han tildelt Military Medal.\n_START_SECTION_\nAndre verdenskrig\n_START_PARAGRAPH_\nEtter Tysklands angrep p\xc3\xa5 Norge i april 1940 ble Peacock sendt til Norge, der han utmerket seg i kampen mot invasjonsstyrkene ved Otta i Gudbrandsdalen 28. april 1940. P\xc3\xa5 bakgrunn av en innstilling som vektla hans mot, tapperhet og tjenestevillighet ble Peacock i norsk statsr\xc3\xa5d i London 20. mars 1942 tildelt Krigskorset med sverd._NEWLINE_Etter kampene i Norge fortsatt Peacock sin tjeneste gjennom krigen forskjellige steder i verden. I krigens siste dager utmerket Peacok seg 1. mai 1945 igjen i kamp ved byen Buchen i Baden-W\xc3\xbcrttemberg. Han ble for dette bel\xc3\xb8nnet med Distinguished Conduct Medal.\n_START_SECTION_\nEtter verdenskrigen\n_START_PARAGRAPH_\nEtter verdenskrigen tjenestegjorde han i Malaya, p\xc3\xa5 Kypros og i Hongkong._NEWLINE_Peacock deltok som britiske representant i begravelsen til Haakon VII.'